BVLLA HONORII IV. PAPÆ. Honorius Episcopus seruus seruorum Dei, dilectis filiis Priori  Conuentui Monasterij Siluiniacensis, Cluniacensis Ordinis, Claromontensis Diocesis, salutem  Apostolicam benedictionem. Clara Sanctorum merita, quibus Catholicorum Ecclesia conspectius rutilans a sui primordio felicibus profecisse, ac iugiter proficere noscitur incrementis, a Christi fidelibus pręcipua reuerentia venerari,  fideles ipsos ad sedulam  solertem imitationem huiusmodi meritorum, salubriter allicere cupientes, libenter eos spiritualium largitione munerum recreamus. Quibus desideranter illecti ad immarcessibilem Sanctorum ipsorum gloriam obtinendam, laudabilibus exemplis,  meritis perducātur. Cum itaque, sicut ex vestra insinuatione accepimus, propter merita gloriosa Sanctorum Confessorum Maioli  Odilonis, quorum corpora in vestra Ecclesia requiescunt, mirabilis Deus in Sanctis suis, multa quotidie miracula operetur ibidem, propter quæ ad eādem Ecclesiam de diuersis partibus fidelium multitudine affluente, corpus prædicti sancti Maioli ad alium locum ipsius Ecclesię magis venerabilem  decentem cum reuerentia debita duxeritis transferendum. Nos vt dictorum fidelium deuotio spe desiderabilium præmiorum erga dictam Ecclesiam augeatur, ad instar felicis recordationis Clementis Papæ IIII. prædecessoris nostri, de omnipotentis Dei misericordia,  beatorum Petri  Pauli Apostolorum eius authoritate confisi, omnibus vere pœnitentibus  confessis, qui ad dictam Ecclesiam in anniuersario die translationis ipsius venerabiliter  deuote accesserint, annuatim centum dies de iniunctis sibi pœnitentiis misericorditer relaxamus. Datum Romæ, apud sanctam Sabinam, Non. Maij, Pontificatus nostri anno primo.